Bebrava (potok)

Bebrava je potok na území okresu Krupina, je to pravostranný prítok Krupinice s dĺžkou 12 km.

Prameň 
Pramení v Štiavnických vrchoch na východnom svahu Bukoviny (645,0 m n. m.) v nadmorskej výške cca 542 m n. m.

Opis toku 
Tečie juhovýchodným smerom cez Štiavnické vrchy, podcelok Skalka a Krupinskú planinu, podcelok Bzovícka pahorkatina. Do Krupinice ústi južne od mesta Krupina v nadmorskej výške okolo 250 m n. m. Preteká okrajom Žibritova a Krupiny, na hornom toku napája malú vodnú nádrž, na dolnom toku vodnú nádrž Krupina.

Referencie 

Potoky na Slovensku
Povodie Ipľa
Vodné toky v Štiavnických vrchoch
Vodné toky v Krupinskej planine
Vodné toky v okrese Krupina